Maija Pihlajamäki

Maija Liisa Orvokki Pihlajamäki (s. 16. joulukuuta 1963 Lehtimäki) on suomalainen hallintotieteen maisteri ja järjestöjohtaja.

Pihlajamäki kirjoitti ylioppilaaksi vuonna 1982 Alajärveltä ja valmistui ensin hotellin vastaanottovirkailijaksi. Sittemmin hän opiskeli Vaasan yliopistossa, josta valmistui hallintotieteen maisteriksi vuonna 1993 (1992).

Työurallaan Pihlajamäki on toiminut muun muassa hotelli- ja ravintola-alalla, seurakunnan talouspäällikön viransijaisena, sitten Hiidenmaan uusyrityskeskuksen (Viro) yrityskonsulttina (1995), Mielenterveyden keskusliiton aluesihteerinä (1995–1998), europarlamentikon erityisavustajana Brysselissä (2001), Keskustan kunnallissihteerinä (1998–2010). Hän on johtanut 55 000 jäsenen Julkis- ja yksityisalojen toimihenkilöliitto Jyty ry:tä 2010-2020.

Tunnustuksena toiminnastaan hänelle on myönnetty Suomen Valkoisen Ruusun ritarikunnan ritarin arvo.

Tammikuussa 2021 Pihlajamäki valittiin Ylitornion kunnanjohtajaksi

Lähteet

Suomalaiset ammattiyhdistysjohtajat
Suomen kunnanjohtajat ja pormestarit
Vuonna 1963 syntyneet
Elävät henkilöt